Text Actual: (6) Serviciile de dispecerat sunt obligatorii pentru toate taxiurile transportatorilor autorizati, care isi desfasoara activitatea intr-o localitate, cu exceptia localitatilor unde s-au atribuit mai putin de 100 de autorizatii taxi, unde serviciul este optional. Propunere: “(6) Serviciile de dispecerat sunt optionale pentru toate taxiurile transportatorilor autorizati, care isi desfasoara activitatea intr-o localitate.” Motivare: Suntem printre putinele tari din lume unde dispeceratul este obligatoriu, consideram ca nu aduce nici un avantaj soferului si nici clientului faptul ca un sofer este obligat sa depinda de o singura firma. Oriunde am merge pe mapamond - Germania, Ungaria - soferii sunt antreprenori independenti si pot opta sa se aboneze la una sau mai multe surse de comenzi - de la aplicatii la dispecerate sau orice altceva. Ce este important este ca soferul sa respecte prevederile legale referitoare la siguranta si autorizare, atat. In plus, dispeceratul NU isi asuma raspunderea pentru calitatea soferilor (prin contract!) iar in caz de abateri majore ale soferului acesta nu sufera nicio pedeapsa. Asadar dispeceratul este o formalitate costisitoare, o prevedere atipica in orice legislatie, propusa de niste grupuri de interese. Soferul de taxi trebuie sa aleaga daca vrea sa plateasca pentru comenzile primite de la un dispecerat si nu sa fie obligat, cel mai bine ar fii ca un sofer de taxi, daca doreste, sa isi poata lua dispecerizare de la mai multe dispecerate (asta inseamna ca are acces la mai multe comenzi), sau daca considera ca nu are nevoie de un dispecerat sa poata sa faca taximetrie si fara. Rolul dispeceratelor este sa ofere comenzi soferilor, sa ii ajute sa isi desfasoare activitatea iar prin faptul ca soferii sunt obligati sa aiba dispecerizare am ajuns la situatia in care soferii le mai platesc doar ca sa indeplineasca aceasta conditie legala fara sa se mai bazeze pe serviciile pe care ar trebuii sa le primeasca in schimbul banilor platiti. 2. Aplicatile e-hailing de tip agregator: Aplicatile e-hailing de tip agregator (CleverTaxi, StarTaxi, GTI Taxi, Point Taxi etc), care lucreaza exclusiv cu soferi de taxi autorizati, au devenit foarte utile pentru clienti dar si pentru soferii de taxi, odata cu aparitia lor a a fost mult mai usor sa gasesti un taxi atunci cand ai nevoie, ai sanse mai mari sa gasesti masina daca cauti la mai multe companii odata. Acest tip de serviciu este unul complet distinct de cel de dispecerizare si este cel mult complementar acestuia. Se asemuieste cel mai mult activitatii de preluare a unui taxi din strada, cu imbunatatirile esentiale aduse de tehnologie: - Pune la dispozitie masini de la toate dispeceratele - Afiseaza masinile pe baza de proximitate - Ofera istoric si recenzii pentru soferi, garantand calitatea acestora inclusiv prin monitorizarea cursei prin GPS - Lasa clientului dreptul de a alege masina si il pune in legatura directa cu soferul - Acestea au redus poluarea prin agregarea cererii si a ofertei, optimizand timpii petrecuti in trafic spre clienti - un sofer isi gaseste mult mai repede un client si astfel se reduc timpii de asteptare in statia de taxi si se reduce mersul pe gol - soferul devine mai eficient si poate efectua mai multe comenzi intr-un timp mai scurt, crescand capacitatea de transport a flotei de taxiuri a orasului Reglementarea acestui tip de aplicatii ca fiind dispecerate prin lege ar impiedica acestea in a mai oferi populatiei si soferilor avantajele de mai sus, mai ales posibilitatea clientului de a alege dintr-o gama variata de tarife per km cat si asigurarea calitatii cursei. Ar elimina de asemenea un model de business, ar incetini inovatia si ar constitui o masura grav anticoncurentiala. Singurii beneficiari ar fi cei cativa detinatori de dispecerate clasice, detinatori al unui monopol facilitat si pana acum prin lege.

Cu stima,

Soare Cornel Marius